
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)


Τρίτη, 1 Σεπτεμβρίου 2026

ΔΕΛΤΙΟ ΤΥΠΟΥ
Εντοπισμός και διάσωση 33 αλλοδαπών στη Γαύδο – Ακυβερνησία Ι/Φ σκάφους στη Σύμη – Επικάθιση Ι/Δ-Α/Ψ πλοίου στο Κατάκολο – Θάνατος ημεδαπής στο Λαγονήσι – Διακομιδές ασθενών


Τις βραδινές ώρες χθες, ενημερώθηκαν οι Λιμενικές Αρχές της Παλαιόχωρας, της Γαύδου και της Χώρας Σφακίων για παροχή συνδρομής σε λέμβο με αλλοδαπούς επιβαίνοντες σε δυσχερή θέση, η οποία εντοπίστηκε από εναέριο μέσω της Frontex στη θαλάσσια περιοχή 10 ν.μ. νότια της Γαύδου. Αμέσως για την περιοχή απέπλευσε ένα σκάφος της δύναμης Frontex όπου εντόπισε και περισυνέλλεξε33 αλλοδαπούς (όλοι άνδρες), τους οποίους μετέφερε στο λιμάνι Καραβέ της Γαύδου. Οι διασωθέντες παραμένουν στον προσωρινό χώρο φύλαξης στη Γαύδο. Προανάκριση διενεργείται από το Κεντρικό Λιμεναρχείο Χανίων.
*****
Τις απογευματινές ώρες χθες, ενημερώθηκε η Λιμενική Αρχή της Σύμης για την ύπαρξη ενός ιστιοφόρου (Ι/Φ) σκάφους σημαίας Ηνωμένου Βασιλείου, σε δυσχερή θέση λόγω μηχανικής βλάβης, με δύο αλλοδαπούς επιβαίνοντες (υπήκοοι Ιταλίας) στη θαλάσσια περιοχή 1,5 ν.μ. ανατολικά του όρμου Νάνου της Σύμης. Αμέσως, στο σημείο μετέβη ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και ένα ιδιωτικό σκάφος όπου εντόπισαν τους επιβαίνοντες καλά στην υγεία τους. Το Ι/Φ , συνοδεία του ΠΛΣ, κατέπλευσε και προσέδεσε με ασφάλεια στο λιμάνι της Σύμης. Από το Λιμεναρχείο Σύμης απαγορεύτηκε ο απόπλους του μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα. Από το συμβάν δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****
Τις βραδινές ώρες χθες, ενημερώθηκε η Λιμενική Αρχή του Κατάκολου για την επικάθιση σε αβαθή ενός ιδιωτικού πλοίου αναψυχής (Ι/Δ-Α/Ψ) σημαίας Μπαχάμες, με δύο αλλοδαπούς επιβαίνοντες (ένας υπήκοος Αυστραλίας και μία υπήκοος Η.Π.Α.) στη θαλάσσια περιοχή εντός του λιμένα Κατάκολου, κατά τη διαδικασία του απόπλου του. Αμέσως, στο σημείο μετέβη το ρυμουλκό (Ρ/Κ) ασφαλείας, με τη συνδρομή του οποίου αποκολλήθηκε το ανωτέρω πλοίο και έπειτα προσέδεσε με ασφάλεια στο λιμάνι του Κατάκολου. Από το Λιμεναρχείο Κατάκολου απαγορεύτηκε ο απόπλους του Ι/Δ-Α/Ψ μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα. Από το συμβάν δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****
Τις απογευματινές ώρες χθες, ενημερώθηκε η Λιμενική Αρχή της Βουλιαγμένης για την ανάσυρση μίας66χρονης ημεδαπής χωρίς τις αισθήσεις της από τη θαλάσσια περιοχή της παραλίας Αγίας Μαρίνας Λαγονησίου. Η 66χρονη διακομίστηκε με ασθενοφόρο όχημα του ΕΚΑΒ στο Γενικό Νοσοκομείο «ΑΣΚΛΗΠΙΕΙΟ» Βούλας, όπου διαπιστώθηκε ο θάνατος της. Από το Β’ Λιμενικό Τμήμα Βουλιαγμένης του Λιμεναρχείου Σαρωνικού, που διενεργεί την προανάκριση, παραγγέλθηκε η διενέργεια νεκροψίας-νεκροτομής στο εργαστήριο Ιατροδικαστικής και Τοξικολογίας Ιατρικής Σχολής Αθηνών του Ε.Κ.Π.Α..

*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-82χρονου, από το λιμάνι του Πίσω Αετού Ιθάκης στο λιμάνι Σάμης Κεφαλληνίας, με Περιπολικό σκάφος Λ.Σ.-ΕΛ.ΑΚΤ.,
-34χρονης, από το λιμάνι της Σκιάθου στο λιμάνι του Βόλου, με το Ι/Δ-Α/Ψ «ΑΘΩΣ» Ν.Σ. 323,

